Kampreglement 7’er fotball
OABIK Finans - NM 2026
Innledning
Alle kamper i 7’er fotball for herrer, kvinner og mix spilles etter Norges Bedriftsidrettsforbunds lover og konkurranseregler – inntatt i Håndbok for bedriftsidretten, etterfølgende reglement og Norges Fotballforbunds regler.
NBIFs håndbok finnes på www.bedriftsidretten.no, og Fotballforbundets regler på www.fotball.no. Det er enhver lagleders plikt å påse at bestemmelsene overholdes.
OABIK vil skjerpe kontrollen når det gjelder bruk av ulovlig spiller (aktiv spiller, spiller under lavalder eller spiller utenfor bedriften uten dispensasjon).
Spilletid
Spilletiden for 7’er fotball (damer og herrer) er 1 x 20 minutter, med inntil 5 minutters pause.
Spillere
Et lag består av 7 spillere (6 utespillere + 1 målvakt).
Minimum 5 spillere (inkl. målvakt) kreves for å starte kampen.
Maksimalt 15 spillere kan delta per kamp. Troppen for ett lag kan være på 30 spillere.
Har laget flere enn 15 spillere, må de fordeles på ulike kamper.
Innbytte
Spillere kan byttes inn og ut under hele kampen.
Innbytte må skje fra midtstreken.
Målvakt kan kun byttes ved stopp i spillet.
Poengberegning
3 poeng for seier
1 poeng for uavgjort
0 poeng for tap
Hvis et lag tilkjennes seier etter protest, registreres resultatet som 0–0.
Resultater
Hjemmelaget melder inn resultatet rett etter kamp via sekretariatet for rask oppdatering av tabeller. Tabellen(e) kan man se i appen/hjemmesiden “https://www.profixio.com/app ” fortløpende.
Utstyr
Lagene skal ha tydelig forskjellige drakter.
Målvaktens drakt må skille seg fra utespillerne.
Hvis to lag har like drakter, bruker hjemmelaget sine.
Alle drakter skal være nummererte.
Begge lag må stille med minst én godkjent ball.
Leggskinn er påbudt. Spillere uten leggskinn bortvises til dette er ordnet.
Plassering på tabellen
1. Lagene rangeres etter poeng.
2. Flest spilte kamper gir forrang.
3. Ved likt antall kamper – best målforskjell.
4. Deretter flest scorede mål.
5. Hvis to lag fortsatt står likt – Innbyrdes.
6. Ved tre eller flere lag – innbyrdes tabell mellom disse avgjør.
Hvem kan delta – A) Generelt
Spillere må være medlem av bedriftsidrettslaget eller ansatt i bedriften.
Må være over fylte 15 år.
Studenter eller lignende intership regnes som ansatte ved sin institusjon.
Ektefelle/samboer/barn kan delta, så lenge de ikke er ansatt i et annet firma med bedriftslag i turneringen.
Dispensasjon
Må søkes skriftlig på fastsatt skjema.
Gebyr: kr. 300,- per sesong.
Faktura sendes fra OABIK. Betalt kvittering gjelder som bevis.
Avslag sendes skriftlig.
Hvem kan delta – B) Sykmelding, attføring, rehabilitering
Spillere som er sykmeldte eller under attføring kan delta dersom medisinsk forsvarlig.
Pasienter ved rehabiliteringsinstitusjoner kan delta så lenge de er under behandling.
Regler som begrenser deltakelse – A) Aktive idrettsutøvere
Aktive spillere (over 15 år, men ikke ansatt) kan ikke delta i åpne konkurranser arrangert av NBIF.
De regnes som aktive dersom de spiller i offisielle kamper i samme/beslektet idrett.
Etter fylte 30 år regnes man ikke som aktiv.
Straffebestemmelser
1. Ulovlig spiller kan bøtelegges med inntil kr. 3.000,- og utestenges i inntil 3 måneder.
2. Ubetalt bot fører til utestengelse fra all idrett.
3. Resultatet på aktuelle kamper settes til 0–0, motstander får poengene.
4. Oppmann/lagleder kan bøtelegges med inntil kr. 3.500,- og utestenges i inntil 3 måneder.
5. Lag med ulovlig spiller kan ikke vinne serie eller rykke opp. Ved nedrykkssituasjon rykker laget ned.
Dommeren
Dommeren og lagene plikter å forsøke å få kampen spilt.
Hvis dommeren ikke møter, kan en frivillig godkjennes av begge kapteiner.
Avlyst kamp meldes til kretsen senest dagen etter.
Dommeravgjørelser skal ikke protesteres mot.
Utvist spiller (rødt kort) står automatisk over neste kamp.
Spillere som ikke forlater banen etter utvisning: minimum 2 kampers karantene.
Gule og røde kort registreres på dommerkortet, signeres av kaptein/lagleder.
Usportslig opptreden rapporteres til kretsstyret, og kan medføre videre straff.
Suspensjon
Kretsstyret kan suspendere en spiller i påvente av dom i inntil 2 måneder av gangen.
Suspensjonstiden trekkes fra i eventuell endelig straff.
Spilleren underrettes og kan anke vedtaket.
Sanksjoner etter voldsepisoder
Voldsepisoder får konsekvenser for laget.
Første gang: Bøter fra kr. 5.000,- (avhengig av grovhet). Varsel om strykning fra serien ved gjentakelse.
Ved gjentakelse: Bøter fra kr. 7.500,-. Og strykes fra turneringen.
Pressiseringer
Utspark fra keeper erstattes med utkast.
Keeper kan kaste ballen over midten, men ikke direkte i mål.
Innkast kan ikke settes direkte i mål.
Spiller som får gult kort blir værende på banen og må ikke sone karantene.
En spiller som får rødt kort må forlate banen og kan ikke erstattes. Laget må dermed fullføre kampen med én spiller mindre.
Spilleren med rødt kort kan delta i neste kamp, med mindre dommeren eller OABIK gir en annen beskjed.
Ved upassende munnbruk mot dommer kan dommeren etter eget skjønn velge å gi spilleren en advarsel eller utvisning.
Det er ikke offside i 7’er-fotball.
Straffespark tas fra 8 meter.
Det legges ikke til mer enn to ekstra minutter, da det er inntil 5 min pause.
Sluttspill og finaler
Ved avansement til sluttspill eller finaler gjelder følgende regler:
Dameklassen så går de fire beste lagene til semi og der etter finale.
Herreklassen har 4 avdelinger hvor første- og andreplassene går videre gjennom kvartfinale, semifinale og finale.
Tilleggsregler for sluttspill og finaler
Ved uavgjort i sluttspillskamper skytes det én og én straffe. I finalene skytes det tre og tre straffer, deretter én og én. Straffe tas fra 8 meter.
Dommer kan legge til inntil 3 minutter tilleggstid i sluttspill og finalene, ved ytterst nødvendighet.
Spiller(e) som får gult kort blir værende på banen og soner ingen karantene.
En spiller som får rødt kort må forlate banen og kan ikke erstattes. Laget fullfører dermed kampen med én spiller mindre. Spilleren med rødt kort kan delta i neste kamp, med mindre dommeren eller OABIK gir en annen beskjed.
Unntak: Spiller som får rødt kort i en semifinale får ikke spille finalen.
